Penélope Cruz

Penelopė Kruz (, pilnas vardas Penélope Cruz Sánchez; g. 1974 m. balandžio 28 d. Madridas, Ispanija) – ispanų aktorė, geriausiai žinoma savo vaidmenimis P. Almodovaro filmuose. Taip pat vaidina ir Holivudo filmuose. Pirmoji ispanų aktorė, laimėjusi Oskarą.

 Biografija 
Penelopė Kruz gimė Madride. Vaikystėje devynerius metus lankė baletą Ispanijos nacionalinėje konservatorijoje, taip pat trejus metus studijavo džiazo šokius. Būdama 15 metų, ji buvo atrinkta iš daugiau kaip 300 pretendenčių talentų agentūroje ir pradėjo savo karjerą įvairiuose Ispanijos TV šou bei filmuotis muzikos grupių vaizdo klipuose, kas vėliau tapo jos „tramplinu“ į didįjį ekraną.

Nuo 2000 m. sakosi esanti vegetarė.

Moka keturias kalbas: ispanų, anglų, italų ir prancūzų.

Kruz turi jaunesnį brolį Eduardą, dainininką, ir jaunesnę seserį Moniką, kuri taip pat yra aktorė, šokėja ir modelis.

2006 m. „FHM“ žurnalo „100 seksualiausių pasaulio moterų 2006“ skaitytojų rinkimuose užėmė 72 vietą.

 Karjera 

Pirmasis Kruz vaidmuo, susilaukęs didesnio dėmesio, buvo grupės „Mecano“ vaizdo klipe „La fuerza del destino“. 1992 m. ji suvaidino filmuose „Jautiena“ ir “ Belle Époque“, kurie susilaukė sėkmės, o Kruz vaidyba – kritikų pripažinimo.

1997 m. ji atliko Sofijos vaidmenį filme „Abre los ojos“. Šis filmas taip patiko Tom Cruise, kad jis įsigijo į jį teises ir 2001 m. pats nusifilmavo jo amerikietiškame variante „Vanilinis dangus“, kuriame Penelopė Kruz atliko tos pačios Sofija Serano vaidmenį.

1999 m. Kruz vaidino režisieriaus Pedro Almodóvar filme „Viskas apie mano mamą“ (Todo sobre mi madre), laimėjusį Oskarą kaip geriausias užsienio filmas.

2004 m. atliko vaidmenį italų filme „Don’t Move“ ir apdovanota šios šalies Oskaro atitikmeniu „David di Donatello“.

2006 m. kartu su gera drauge Salma Hayek buvo atrinktos vaidmeniui filme „Banditės“.

2008 m. už vaidmenį filme „Viki Kristina Barselona“ antrą kartą nominuota ir pirmą kartą laimėjo Oskarą. Ji tapo pirmąja ispanų aktore moterimi ir tik antra savo šalies atstove, laimėjusia šį apdovanojimą po Javier Bardem.

 Filmai 

 Metai  Lietuviškas pavadinimas  Originalus pavadinimas  Vaidmuo 1992  Jautiena  Jamón, jamón  Silvia 1992  Gražioji epocha  Belle Époque  Luz 1993   Per amore, solo per amore  Mary 1993   El Laberinto griego  Elise 1993   La Ribelle  Enza 1994   Alegre ma non troppo  Salomé 1994   Todo es mentira  Lucía 1995   Entre rojas  Lucía 1995   El Efecto mariposa  Vakarėlio viešnia 1996   La Celestina  Melibea 1996   Brujas  Patricia 1996   Más que amor, frenesí  1997   El amor perjudica seriamente la salud  Diana jaunystėje / Dianos duktė 1997   Abre los ojos  Sofía 1997   Carne trémula  sabel Plaza Caballero 1998   La niña de tus ojos  Macarena 1998  Kaubojų kraštas  The Hi-Lo Country  Josepha 1998   Don Juan  Mathurine 1999  Viskas apie mano mamą  Todo sobre mi madre  Sesuo María Rosa Sanz 2000  Tie žavūs žirgai  All the Pretty Horses  Alejandra Villarreal 2000  Topinė moteris  Woman on Top  Isabella Oliveira 2001  Kokainas  Blow  Mirtha Jung 2001   Bendito infierno  Carmen Ramos 2001  Kapitono Korelio mandolina  Captain Corelli’s Mandolin  Pelagia 2001  Vanilinis dangus  Vanilla Sky  Sofia Serrano 2001  Iš Dievo nieko naujo  Sin noticias de Dios  Carmen Ramos 2002  Naktis Reno mieste  Waking up in Reno  Brenda 2003  Fanfanas Tulpė  Fanfan la tulipe  Adeline La Franchise 2003  Gotika  Gothika  Chloe Sava 2004  Virš debesų  Head in the Clouds  Mia 2004   Non ti muovere  Italia 2004  Kalėdos  Noel  Nina Vasquez 2005  Sachara  Sahara  Eva Rojas 2006   Chromophobia  Gloria 2006  Banditės  Bandidas  María Álvarez 2006  Sugrįžimas  Volver  Raimunda 2007  Saldžių sapnų  The Good Night  Anna 2007   Manolete  Antoñita „Lupe“ Sino 2008  Elegija  Elegy  Consuela Castillo 2008  Viki Kristina Barselona  Vicky Cristina Barcelona  María Elena 2011  Karibų piratai: ant keistų bangų  Pirates of the Caribbean: On Stranger Tides  Andželika 2012  Gimę mylėti Venuto al mondo  Gemma 2019  Kubos voratinklis  Wasp Network  Olga Salanueva-González

 Apdovanojimai 

Oskaras

 2009 m. – Geriausia aktorė antraeiliame vaidmenyje filme: „Viki Kristina Barselona“

BAFTA apdovanojimai

 2009 m. – Geriausia aktorė antraeiliame vaidmenyje filme: „Viki Kristina Barselona“

Europos filmų apdovanojimai

 2006 m. – Geriausia aktorė filme: „Sugrįžimas“
 2004 m. – Publikos apdovanojimas už filmą: „Non ti muovere“

Holivudo filmų festivalis

 2006 m. – Metų aktorė

Los Andželo filmų kritikų apdovanojimai

 2008 m. – Geriausia aktorė antraeiliame vaidmenyje filme: „Viki Kristina Barselona“

Kategorija:Ispanijos aktoriai